Ordinaziun davart la tgira da dents en scola    421.850   Ordinaziun davart la tgira da dents en scola  dals 03-07-2007 (versiun dals 01-08-2012)  Sa basond sin l'art. 6 da la lescha da scolina dals 17 da matg 19921), sin l'art. 9 da la  lescha da scola dals 26 da november 20002) e sin l'art. 5a da la lescha d'impedids dals  18 da favrer 19793)  relaschada da la regenza ils 3 da fanadur 2007  1. En general  Art.  1 Champ d'applicaziun 1 A la tgira da dents en scola èn suttamess ils uffants da la scolina sco er las scolaras  ed ils scolars durant lur temp da scola obligatoric.  Art.  2 Cuntegn 1 La tgira da dents en scola cumpiglia: a) mesiras per mantegnair la sanadad da la bucca; b) la controlla annuala dals dents.  Art.  3 Chantun 1 Per survegliar la realisaziun da la tgira da dents en scola è cumpetent l'uffizi  da  sanadad.  Art.  4 Dentistas da scola e dentists da scola 1 Las instituziuns responsablas designeschan las dentistas da scola ed ils dentists da  scola ed incumbenseschan quellas e quels da far las controllas annualas dals dents.  Las instituziuns responsablas pon manar in'atgna clinica da dents per scolaras e per  scolars.  1) DG 420.500 2) DG 421.000 3) DG 440.000  * tabellas da las modificaziuns a la fin dal relasch   1   http://www.gr-lex.gr.ch/data/420.500/rm http://www.gr-lex.gr.ch/data/440.000/rm http://www.gr-lex.gr.ch/data/421.000/rm   421.850    Art.  5 Instructuras ed instructurs 1 La societad grischuna da dentistas e da dentists respectivamain las vischnancas che  han  in'atgna  clinica  da  dents  per  scolaras  e  per  scolars  designeschan  il  dumber  d'instructuras e d'instructurs ch'è necessari per realisar las mesiras per mantegnair la  sanadad  da  la  bucca.  Ellas  procuran  per  ina  scolaziun  e  per  ina  furmaziun  supplementara adequata da las instructuras e dals instructurs.  Art.  6 Coordinaturas e coordinaturs 1 Per  mintga  scolina  respectivamain  per  mintga  chasa  da  scola  designeschan  las  instituziuns responsablas per regla ina persuna ch'è cumpetenta per coordinar la tgira   da dents en scola.  Art.  7 Reglaments, contracts 1 Reglaments davart la tgira da dents en scola e contracts cun dentistas da scola e cun  dentists da scola ston vegnir  tramess da las instituziuns responsablas a l'uffizi  da   sanadad mintgamai en in exemplar.  2. Realisaziun  Art.  8 Mesiras per mantegnair la sanadad da la bucca 1 Las coordinaturas ed ils coordinaturs procuran che las mesiras per mantegnair la  sanadad da la bucca vegnian realisadas. 2 Las instructuras ed ils instructurs dattan duas giadas per onn da scola ina lecziun  davart  il mantegniment da la sanadad da la bucca, e quai en mintga classa da la  scolina e da la scola primara. 3 Ellas  ed  els  procuran  che  las  persunas  cun  la  pussanza  dals  geniturs  vegnian   infurmadas davart mesiras adequatas per mantegnair la sanadad da la bucca. 4 Las persunas d'instrucziun respectivamain las persunas ch'èn vegnidas designadas  da l'instituziun responsabla sco persunas gidantras per la tgira da dents en scola fan –  tenor las directivas da las instructuras e dals instructurs – supplementarmain quatter  giadas per onn da scola in exercizi cun il barschun da dents.  Art.  9 Controlla dals dents 1 Las coordinaturas ed ils coordinaturs procuran che la controlla annuala dals dents  vegnia fatga. 2 Las dentistas da scola ed ils dentists da scola controlleschan ils dents dals uffants e  dals giuvenils ina giada per onn da scola. L'ultim onn da scola obligatoric sto vegnir   fatga  supplementarmain  ina  controlla  cun  agid  da  radiografias  da  las  alas  da  la  dentadira (uschenumnadas radiografias da bite-wing).  2       421.850   3 Cur ch'in uffant entra en scolina respectivamain en scola, survegn el in carnet da  tgira dals dents, en il qual vegnan notads ils resultats e las diagnosas. 4 Las instituziuns responsablas pon permetter a las persunas cun la pussanza dals  geniturs da laschar far sin agens custs la controlla dals dents tras la dentista privata u  tras  il  dentist  privat.  En  quest  cas  sto  l'instituziun  responsabla  garantir  che  la  controlla dals dents vegnia fatga mintgamai fin a la fin da l'onn da scola e che las   radiografias da las alas da la dentadira vegnian fatgas fin a la fin dal temp da scola  obligatoric.  Art.  10 Tractament 1 In  tractament  dals  uffants  e  dals  giuvenils  tras  las  dentistas  da  scola  e  tras  ils  dentists da scola sto vegnir approvà da las persunas cun la pussanza dals geniturs. * 2 Las persunas cun la pussanza dals geniturs èn libras da laschar tractar ils uffants u  ils giuvenils da la dentista privata u dal dentist privat.  3. Finanziaziun  Art.  11 Surpigliada dals custs 1. chantun  1 Ils custs per la scolaziun e per las activitads da las instructuras e dals instructurs  inclusiv per ils meds d'instrucziun van a donn e cust dal chantun. 2 La  regenza  regla  en  ina  incarica  da  prestaziun  las  prestaziuns  che  ston  vegnir   furnidas da la societad grischuna da dentistas e da dentists respectivamain da las   vischnancas  che  han  in'atgna  clinica  da  dents  e  l'indemnisaziun  da  questas  prestaziuns.  Art.  12 2. instituziuns responsablas 1 Ils custs da l'activitad da las coordinaturas e dals coordinaturs, dals exercizis cun il  barschun  da  dents  e  dal  material  ch'è  necessari  per  realisar  las  mesiras  per   mantegnair la sanadad da la bucca van a donn e cust da las instituziuns responsablas. 2 Ils custs da las controllas dals dents che las dentistas da scola e ch'ils dentists da  scola fan, van a donn e cust da las instituziuns responsablas.  Art.  13 3. persunas cun la pussanza dals geniturs 1 Ils  custs da tractament  van a donn e cust da las persunas cun la pussanza dals  geniturs.   3     421.850    Art.  14 Tariffa 1 Las dentistas da scola ed ils dentists da scola vegnan indemnisads tenor la tariffa   per la tgira da dents en scola da la societad svizra da las dentistas e dals dentists  (extract da la tariffa generala per pedodonzia e per la profilaxa en scola). Questa  tariffa sto er vegnir applitgada per calcular la part dals custs per las persunas cun la   pussanza dals geniturs.  Art.  15 Facturaziun 1 Las dentistas da scola ed ils dentists da scola mettan a quint separadamain a las   instituziuns responsablas las controllas ed ils tractaments, e quai il pli tard per la fin  da l'onn da scola. Las instituziuns responsablas procuran per l'incasso da las parts  dals custs da las persunas cun la pussanza dals geniturs. Custs betg incassabels van a  donn e cust da las instituziuns responsablas.  4. Disposiziuns finalas  Art.  16 Entrada en vigur 1 Questa ordinaziun entra en vigur il 1. d'avust 2007 e vegn applitgada per l'emprima  giada l'onn da scolina respectivamain da scola 2007/2008. 2 L'ordinaziun  davart  la  tgira  da dents  en scola  dals  5  da settember  19951) vegn  abolida.  1) CUL 1995, 3440 e CUL 2003, FUC 482  4       421.850   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 03-07-2007 01-08-2007 relasch emprima versiun - 16-04-2012 01-08-2012 Art. 10 al. 1 midada -   5     421.850    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 03-07-2007 01-08-2007 emprima versiun - Art. 10 al. 1 16-04-2012 01-08-2012 midada -  6     	1. En general 	Art. 1 Champ d'applicaziun 	Art. 2 Cuntegn 	Art. 3 Chantun 	Art. 4 Dentistas da scola e dentists da scola 	Art. 5 Instructuras ed instructurs 	Art. 6 Coordinaturas e coordinaturs 	Art. 7 Reglaments, contracts  	2. Realisaziun 	Art. 8 Mesiras per mantegnair la sanadad da la bucca 	Art. 9 Controlla dals dents 	Art. 10 Tractament  	3. Finanziaziun 	Art. 11 Surpigliada dals custs 1. chantun 	Art. 12 2. instituziuns responsablas 	Art. 13 3. persunas cun la pussanza dals geniturs 	Art. 14 Tariffa 	Art. 15 Facturaziun  	4. Disposiziuns finalas 	Art. 16 Entrada en vigur   		2018-06-06T01:27:14+0200 	"7001 Chur" 	"Gesetzessammlung Kanton Graubünden"